Qozog‘iston bosh muftiysi qurbonlik chog‘ida selfiga tushishni qoraladi

Qozog‘iston bosh muftiysi Yerjan hoji Malgajio‘g‘li Qurbon hayiti bayrami kunlarida dindorlarning qurbonlik qilinayotgan hayvon oldida selfiga tushishlariga qarshi chiqdi. Bu haqda KTK telekanali xabar bermoqda.

“Bunday harakatlarni maqtanchoqlikka yo‘yish mumkin,— deya ta’kidlagan muftiy o‘z chiqishida. — ‘O‘ng qo‘ling berganini chap qo‘ling bilmasin’, degan hikmatni unutmaslik lozim”.
Qozog‘istonda Qurbon hayiti 24-sentabr kuni nishonlanadi. Mamlakat shaharlarida qurbonliklarni amalga oshirish uchun 29 ta maxsus joy tayyorlab qo‘yilgani xabar qilinmoqda.